# Bourg-en-Bresse

### A Wikipédiából, a szabad lexikonból.

Bourg-en-Bresse
Ország | Franciaország
Régió | Rhône-Alpes
Megye | Ain (01)
Kerület(ek) | Bourg-en-Bresse
Kanton | 3 kanton
INSEE-kód | 01053
Irányítószám | 01000
Polgármester | Jean-Michel Bertrand
Településtársulás | Communauté d’Agglomération de Bourg-en-Bresse
Koordináták | É.Sz. 46° 12' 20" K.H. 05° 13' 44"
Terület | 23,86 km²
Népesség | 40 666 fő (1999)
Népsűrűség | 1 704 fő/km²
Térkép

Bourg-en-Bresse város Franciaország Rhône-Alpes régiójában. Ain département székhelye.

## [szerkesztés] Fekvése

Bourg-en-Bresse a Saône folyó széles völgyének keleti peremén, a Jura hegység nyugati vonulatának, a Revermont lábánál fekszik. Lyontól 60 kilométerre északkeletre, Mâcontól 35 kilométerre keletre fekszik.

Az A40-es autópálya keleti és északi irányban kerüli meg a várost, és köti össze a Saône és a Rhône folyók völgyével. Az ebbe csatlakozó A39-es autópálya Dijonnal biztosítja a közvetlen kapcsolatot.

A városban a Párizs–Genf viszonylatban normál vonalon közlekedő TGV-k megállnak. Továbbá rendszeres elővárosi (TER) összeköttetésben áll Lyonnal, de több Besançon és Strasbourg irányába közlekedő gyorsvonat (Corail) is erre halad.

## [szerkesztés] Története

A városban római kori leleteket találtak, azonban ókori történelme ismeretlen. A középkor elején a település Burgund királyság része volt, majd a Burgundia német-római császárságbeli részéhez tartozott. A város 1250-ben szabad királyi városi jogokat szerzett.

1272-től a város Szavoja részévé vált. A 15. század elején Bresse provincia székhelyévé nevezték ki. 1535-ben a franciák elfoglalták a várost. Azonban Philibert Emánuel szavojai herceg visszafoglalta azt, majd erős várrá alakíttatta. Azonban később IV. Henrik kezére jutott, és visszafoglalása több mint 6 hónapig tartott. Végül 1601-ben Szavoja végleg átengedte Franciaországnak Bresse tartományt.

A 17. és 18. században lassan iparosodott a város, és lakossága lassan nőtt. Az 1789-es francia forradalomban a város a forradalmiak pártjára állt. 1814-ben osztrák katonák rohanták le, mivel a Bourbon-restauráció ellenes várost. III. Napóleon uralkodásának idején épült ki a város mai arculata a főútjával.

A II. világháború során a németek többször megtámadták az 1942-ig semleges övezetbe tartozó várost, amely nagyban elpusztult az időszak alatt. Az 1950-es években a Berliet (ma Renault Trucks) teherautógyár Lyonból Bourg-en-Bresse-be költözött, óriási ipari fejlődést hozva a városnak. A gyár a már korábban is létező gépipart is nagyban felfuttatta. Az A40-es autópálya kiépültével a város elérhetősége is sokat javult, fokozva ipari jelentőségét. Így ma Bourg-en-Bresse erősen ipari jellegű várossá vált, ahol a munkanélküliségi ráta igen alacsony (6 % körüli).

## [szerkesztés] Nevezetességei

- 19. századi városközpont
- Notre-Dame katedrális (16. század, reneszánsz)
- Église de Brou

## [szerkesztés] Testvérvárosok

- Bad Kreuznach, Németország

- Partnervárosok

- San Severo, Olaszország

- Parma, Olaszország

- Namur, Belgium

- Aylesbury, Anglia

- Córdoba, Spanyolország

## [szerkesztés] Külső hivatkozás

A város hivatalos honlapja

A lap eredeti címe "http://hu.wikipedia.org../../../b/o/u/Bourg-en-Bresse_a5c4.html"

Kategória: Franciaország települései

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Français
- Italiano
- 日本語
- Nederlands
- Norsk (bokmål)
- Polski
- Română
- Slovenščina
- Српски / Srpski
- Svenska